
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση εξουσίας υπογραφής στους Γενικό 
Γραμματέα, Ειδικό Γραμματέα και Προϊσταμέ¬ 
νους Γενικών Δ/νσεων, Δ/νσεων και Τμημάτων 

των Υπηρεσιών της Βουλής. 1 

Ανάκληση αποφάσεων αποστέρησης της Ελληνικής 

Ιθαγένειας. 2 

Συγκρότηση Εθνικού Συμβουλίου Υδάτων. 3 


Συγκρότηση Επιτροπής διενέργειας κλειστού δημό¬ 
σιου διεθνή διαγωνισμού για την ανάθεση των 
υπηρεσιών υποβοήθησης στην τήρηση των πρα¬ 
κτικών των συνεδριάσεων των πολυμελών πρω¬ 
τοδικείων της Χώρας με το σύστημα της μαγνη- 

τοφώνησης - απομαγνητοφώνησης. 4 

Τροποποίηση της 3021/22/10/2005 (Β' - 932) απόφα¬ 
σης των Υπουργών Οικονομίας και Οικονομικών, 
Εξωτερικών και Δημόσιας Τάξης «Δικαιολογητικά 
και διαδικασία έκδοσης, τύπος και περιεχόμενο 


ενδείξεων διαβατηρίου. 5 

Χορήγηση άδειας άσκησης επαγγέλματος Κοινωνι¬ 
κού Λειτουργού στον Μπούρα Παναγιώτη του Νι¬ 
κολάου. 6 


Α ΠΟΦΑΣΕΙ Σ 

Αριθμ. 8953/6979 (1) 


Μεταβίβαση εξουσίας υπογραφής στους Γ ενικό Γ ραμ- 
ματέα, Ειδικό Γραμματέα και Προϊσταμένους Γενι¬ 
κών Δ/νσεων, Δ/νσεων και Τ μημάτων των Υπηρεσι¬ 
ών της Βουλής. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1- τις διατάξεις του άρθρου 11 παρ. 1 και 4 του Κανονισμού 
της Βουλής (Μέρος Κοινοβουλευτικό, ΦΕΚ 106/Α/87), 

2- τις διατάξεις των άρθρων 1 παρ. 3 και 91 του Κανο¬ 
νισμού της Βουλής (Μέρος Β' - ΦΕΚ 51/Α/97), 

3.- την υπ’ αριθμ. 4443/3509/8.6.2005 (ΦΕΚ 792/Β/10.6.2005) 
απόφαση της Προέδρου της Βουλής, με την οποία τροπο¬ 
ποιήθηκε ο Ειδικός Εσωτερικός Κανονισμός της Επιστη¬ 
μονικής Υπηρεσίας της Βουλής των Ελλήνων, 


4.-το γεγονός ότι από την απόφαση αυτή δεν προκα- 
λείται δαπάνη σε βάρος του Προϋπολογισμού δαπανών 
της Βουλής, αποφασίζουμε: 

Μεταβιβάζουμε την εξουσία υπογραφής «Με εντολή του 
Προέδρου της Βουλής» ως εξής: 

I. Στο Γ ενικό Γ ραμματέα της Βουλής: 

α) Κάθε εγγράφου, διαταγής ή εγκυκλίου, που σκοπεί 
γενικά στη βελτίωση του έργου των Υπηρεσιών της Βου¬ 
λής και στην αναδιοργάνωση και ενεργοποίησή τους. 

β) Των πράξεων ή αποφάσεων εγκρίσεως δαπανών, 
παροχής πιστώσεων, εντολών προμηθειών ή εκτελέσε- 
ως έργων ή συνάψεως συμβάσεων μέχρι του ποσού των 
εκατό χιλιάδων (100.000 €) ευρώ για κάθε περίπτωση. 

γ) Των αποφάσεων αυξήσεως οποιοσδήποτε πιστώ- 
σεως του Προϋπολογισμού δαπανών της Βουλής των 
Ελλήνων, όταν δεν επαρκεί και το απαιτούν υπηρε¬ 
σιακές ανάγκες, μειώνοντας αντίστοιχα με το ίδιο ποσό 
άλλη πίστωση. 

δ) Προσδιορισμού του ποσοστού των πιστώσεων του 
Προϋπολογισμού Δαπανών της Βουλής των Ελλήνων, που 
μπορούν να διατεθούν για ορισμένη χρονική περίοδο. 

ε) Των πράξεων ή αποφάσεων συγκροτήσεως ομάδων 
εργασίας από υπηρεσιακούς παράγοντες, που αποσκο¬ 
πούν στην υποβοήθηση γενικά του έργου και την ανα¬ 
διοργάνωση και δραστηριοποίηση των Υπηρεσιών της 
Βουλής. 

στ) Τ ων αποφάσεων που αφορούν γενικά: 

I. Τη διοικητική διεύθυνση της Επιστημονικής Υπηρε¬ 
σίας της Βουλής, σύμφωνα με το άρθρο 160 παρ. 4 του 
Κανονισμού της Βουλής, (μέρος Α'- Κοινοβουλευτικό), 
καθώς και τη διάθεση επιστημονικών συνεργατών στις 
Κοινοβουλευτικές Επιτροπές (άρθρο 162 παρ. 5 του ίδιου 
μέρους του Κανονισμού της Βουλής). 

II. Την παραπομπή στην Επιστημονική Υπηρεσία σχεδίων 
ή προτάσεων νόμου για επεξεργασία σε καθοριζόμενη 
προθεσμία, σύμφωνα με το άρθρο 92 του Κανονισμού 
της Βουλής (μέρος Α'- Κοινοβουλευτικό), μετά προηγού¬ 
μενη ειδική εντολή του Προέδρου της Βουλής. 

ζ) Των πράξεων ή αποφάσεων, με τις οποίες επιτρέ¬ 
πεται η ανάθεση εκτάκτως σε οποιονδήποτε υπάλληλο 
της Βουλής, παράλληλα με την άσκηση των κυρίων 
καθηκόντων του ή αποκλειστικά, καθήκοντα οποιοσ¬ 
δήποτε υπηρεσίας του ίδιου ή συναφούς κλάδου και 
ειδικότητας ή άλλα σχετικά με τον κλάδο του καθή¬ 
κοντα. 










23880 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η) Των πράξεων ή αποφάσεων χορηγήσεως άδειας 
αναπαραγωγής αντιγράφων, εκδόσεων, πολύτιμων αντι¬ 
κειμένων, εγγράφων, αρχείων, πινάκων, κειμηλίων και 
γενικά υλικών που ανήκουν στην κυριότητα της Βουλής, 
καθώς και φωτογραφήσεως και βιντεοσκοπήσεως χώ¬ 
ρων του Κοινοβουλίου. 

θ) Των εντολών ασκήσεως ενδίκων μέσων κατ' απο¬ 
φάσεων Πολιτικών και Διοικητικών Δικαστηρίων. 

ι) Των ερωτημάτων, που απευθύνονται στα Υπηρε¬ 
σιακό και Πειθαρχικό Συμβούλια για τους υπαλλήλους 
της Βουλής και της καταρτίσεως της ημερήσιας διατά- 
ξεως αυτών με τα προς συζήτηση θέματα. 

ια) Όλων των εγγράφων, με τα οποία παρέχονται 
στα Διοικητικά Δικαστήρια και στο Συμβούλιο της Επι¬ 
κράτειας πληροφορίες και οι απόψεις της Υπηρεσίας σε 
εκδικαζόμενες υποθέσεις διοικητικών διαφορών. 

ιβ) Εγγράφων προς το Νομικό Συμβούλιο του Κράτους 
ή το Νομικό Σύμβουλο του Κράτους στη Βουλή, με τα 
οποία ζητούνται γνωμοδοτήσεις ή απόψεις για την ορθή 
εφαρμογή των νόμων και την αντιμετώπιση νομικών 
ζητημάτων. Η αποδοχή όμως ή μη των γνωμοδοτήσεων 
αυτών παραμένει στον Πρόεδρο της Βουλής. 

ιγ) Πράξεων ή αποφάσεων σχετικών με τη θέση υπαλ¬ 
λήλων της Βουλής σε διαθεσιμότητα ή αργία. 

ιδ) Αποφάσεων τοποθετήσεως ή μετακινήσεως των 
προϊσταμένων τμημάτων, γραφείων ή αυτοτελών υπη¬ 
ρεσιών της Βουλής. 

ιε) Των πράξεων ή αποφάσεων καθορισμού των χώ¬ 
ρων εγκαταστάσεως των διοικητικών και τεχνικών υπη¬ 
ρεσιών, ως και της Βιβλιοθήκης της Βουλής. 

ιστ) Αποφάσεων χορηγήσεως κανονικών και όλων των 
ειδών των αδειών, σε προϊσταμένους Δ/νσεων, τμημά¬ 
των, γραφείων και αυτοτελών υπηρεσιών της Βουλής. 

ιζ) Των αποφάσεων περί μη χορηγήσεως κανονικών 
αδειών λόγω υπηρεσιακών αναγκών. 

ιη) Αποφάσεων συγκροτήσεως διαφόρων επιτροπών 
διεξαγωγής διαγωνισμών προμήθειας υλικών ή εκτε- 
λέσεως εργασιών και παραλαβής υλικών ή εργασιών, 
καθώς και των αποφάσεων, που καθορίζουν την ανάγκη 
υπερωριακής εργασίας για κάθε υπηρεσία. 

ιθ) Της θεωρήσεως και προσυπογραφής ενταλμάτων 
ή άλλων τίτλων της Δ/νσεως Οικονομικών Υποθέσεων, 
που σύμφωνα με το νόμο και τον Κανονισμό προσυπο¬ 
γράφονται από το όργανο που εποπτεύει. 

κ) Των διαταγών μετακινήσεως υπαλλήλων εκτός 
έδρας στο εσωτερικό ή εξωτερικό, για εκτέλεση υπη¬ 
ρεσίας και αναγνωρίσεως των σχετικών δαπανών. 

κα) Των ενεργειών προϊσταμένης Αρχής επί όλων των 
έργων και των σχετικών προμηθειών της Βουλής: 

I. Των κάθε είδους πράξεων ή αποφάσεων, που αφο¬ 
ρούν έργα που εκτελούνται σε κτίρια, στα οποία στεγά¬ 
ζονται οι Υπηρεσίες της Βουλής και που προβλέπονται 
από τις γενικές διατάξεις για την εκτέλεση δημόσιων 
έργων που ισχύουν κάθε φορά. 

II. Των αποφάσεων ορισμού των τεχνικών υπαλλήλων 
της Βουλής, πτυχιούχων Ανωτάτων Σχολών ή των σ’ 
αυτήν διατεθειμένων για εκτέλεση υπηρεσίας όμοιων, 
που θα επιβλέπουν τα έργα αυτά. 

III. Των αποφάσεων ορισμού των οργάνων που απο- 
φαίνονται σύμφωνα με τις κείμενες διατάξεις για την 
εκτέλεση δημοσίων έργων. 


IV. Των αποφάσεων διάθεσης πιστώσεων για εκτέλεση 
έργων ή προμηθειών και μέχρι του ανώτατου ποσού, 
που κάθε φορά ισχύει σύμφωνα με τον Κανονισμό της 
Βουλής. 

V. Των αποφάσεων για την προπληρωμή εργολάβων ή 
προμηθευτών, σύμφωνα με τις κείμενες διατάξεις. 

κβ) Των αποφάσεων καταβολής αποζημιώσεων σε 
υπαλλήλους ιδιωτικού δικαίου και επιστημονικούς συ¬ 
νεργάτες Βουλευτών. 

κγ) Των αποφάσεων ή πράξεων, για τις οποίες μετα¬ 
βιβάζεται η εξουσία υπογραφής με την απόφαση αυτή 
στους προϊσταμένους των οργανικών μονάδων, εφόσον 
ο Γενικός Γραμματέας κρίνει ότι επιβάλλεται για την 
εύρυθμη λειτουργία των υπηρεσιών της Βουλής. 

- Όταν Προϊστάμενος Γενικής Διευθύνσεως απουσιάζει, 
κωλύεται ή δεν υπάρχει, οι αρμοδιότητές του ασκούνται 
από το Γ ενικό Γ ραμματέα της Βουλής. 

2. Στον Ειδικό Γ ραμματέα της Βουλής 

Όλων των εγγράφων και εντολών, που αφορούν την 
άσκηση των αρμοδιοτήτων, που του έχουν ανατεθεί ή 
των εγγράφων με τα οποία ζητούνται ή παρέχονται 
πληροφορίες, που έχουν σχέση με τη δραστηριότητα 
της Ειδικής Γραμματείας του Προέδρου της Βουλής που 
προΐσταται. Όταν ο Ειδικός Γραμματέας της Βουλής 
απουσιάζει, κωλύεται ή δεν υπάρχει, τις αρμοδιότητές 
του ασκεί ο Γ ενικός Γ ραμματέας της Βουλής. 

3. Στον Προϊστάμενο της Γενικής Διευθύνσεως Κοι¬ 
νοβουλευτικού Έργου 

α) Της προσυπογραφής των κατά το άρθρο 104 παρ.7 
του Κοινοβουλευτικού Μέρους του Κανονισμού αποσπα¬ 
σμάτων των επικυρωμένων πρακτικών. 

β) Όλων των εγγράφων και εντολών, που αφορούν την 
εκτέλεση των αρμοδιοτήτων που του έχουν ανατεθεί 
ή των εγγράφων, με τα οποία ζητούνται ή παρέχονται 
πληροφορίες, που έχουν σχέση με τη δραστηριότητα 
της Γ ενικής Δ/νσεως. 

4. Στον Προϊστάμενο της Γενικής Διευθύνσεως Διοι¬ 
κητικής Υποστηρίξεως 

α) Των πράξεων ή αποφάσεων, με τις οποίες ρυθμίζο¬ 
νται θέματα υπηρεσιακής καταστάσεως των υπαλλήλων 
της Βουλής μέχρι και του Α' βαθμού . 

β) Των αποφάσεων τοποθετήσεως ή μετακινήσεως 
υπαλλήλων μέχρι και του Α' βαθμού. 

γ) Των εγγράφων, με τα οποία ζητούνται ή παρέχονται 
πληροφορίες για την άσκηση των αρμοδιοτήτων που 
έχουν δοθεί σ’ αυτόν και σε κάθε υπηρεσιακή μονάδα 
που εποπτεύει. 

δ) Των εντολών ή αποφάσεων, με τις οποίες πραγ¬ 
ματοποιούνται δαπάνες, καθώς και συμβάσεων, για τις 
οποίες υπάρχει εξουσιοδότηση νόμου, μέχρι του ποσού 
των τριών χιλιάδων (3.000 €) ευρώ για κάθε περίπτω¬ 
ση. 

ε) Της θεωρήσεως και προσυπογραφής ενταλμάτων 
μισθοδοσίας, μισθοδοτικών καταστάσεων και καταστά¬ 
σεων πληρωμής μισθωμάτων. 

στ) Τ ων αποφάσεων χορηγήσεως κανονικών και όλων 
των ειδών των αδειών στους μονίμους υπαλλήλους της 
Βουλής μέχρι και του Α' βαθμού και στους υπαλλήλους 
με σχέση ιδιωτικού δικαίου, καθώς και των εντολών 
παραπομπής για εξέταση σε υγειονομική επιτροπή. 

ζ) Τ ων αποφάσεων αλλαγής επωνύμου των γυναικών- 
υπαλλήλων της Βουλής, όταν παντρεύονται ή συντρέχει 
άλλη νόμιμη περίπτωση. 

η) Υπογραφής βεβαιώσεων ή πιστοποιητικών για νό¬ 
μιμη χρήση σε θέματα που μπορούν, σύμφωνα με τα 
στοιχεία που έχει η Υπηρεσία, να βεβαιωθούν, εκτός από 
τις περιπτώσεις για τις οποίες ειδικά εξουσιοδοτούνται 
με την απόφαση αυτή άλλα όργανα. 

θ) Των αποφάσεων και σχετικών συμβάσεων, με τις 
οποίες καθορίζονται ή αναπροσαρμόζονται, με βάση συλ¬ 
λογικές συμβάσεις ή διαιτητικές αποφάσεις ή υπουργικές 
αποφάσεις που ισχύουν κάθε φορά, οι αποδοχές του προ¬ 
σωπικού της Βουλής με σχέση ιδιωτικού δικαίου, καθώς 
και των επιστημονικών συνεργατών των Βουλευτών. 

ι) Επικυρώσεως αντιγράφων εξερχομένων και εισερ¬ 
χομένων εγγράφων διαβαθμισμένης αλληλογραφίας. 

ια) Των αποφάσεων χορηγήσεως των τριμήνων απο¬ 
δοχών στους υπαλλήλους που αποχωρούν από την 
υπηρεσία. 

ιβ) Των αποφάσεων εγκρίσεως καταβολής εργοδοτικών 
εισφορών και εργοδοτικών εισφορών υπέρ τρίτων. 

ιγ) Της θεωρήσεως των εντολών κινήσεως των οχη¬ 
μάτων της Βουλής. 

ιδ) Των αποφάσεων προσαυξήσεως των αποδοχών με 
όλα τα επιδόματα των υπαλλήλων της Βουλής μέχρι 
και τον Α' βαθμό. 

5. Στον Προϊστάμενο της Γενικής Δ/νσεως Δοικητικής 
Υποστηρίξεως και όταν αυτός απουσιάζει, κωλύεται ή 
δεν υπάρχει, στον Προϊστάμενο του Τμήματος Βουλευ¬ 
τών και Κομμάτων 

Της θεωρήσεως των βιβλιαρίων υγείας των Βουλευ¬ 
τών και της υπογραφής κάθε εγγράφου ή βεβαιώσεως 
σχετικά με την υπηρεσία Βουλευτών και της θεωρήσεως 
του γνησίου της υπογραφής αυτών. 

6. Στον Προϊστάμενο της Γενικής Διευθύνσεως Διε¬ 
θνών Σχέσεων και Επικοινωνίας 

Όλων των εγγράφων που εξέρχονται από τη Γ ενική 
Διεύθυνση Διεθνών Σχέσεων και Επικοινωνίας ή απευ¬ 
θύνονται σ’ αυτήν και αφορούν την εκτέλεση της υπη¬ 
ρεσίας που της έχει ανατεθεί ή με τα οποία ζητούνται 
ή παρέχονται πληροφορίες που έχουν σχέση με τη 
δραστηριότητά της. 

7. Στους προϊσταμένους των Διευθύνσεων των Υπη¬ 
ρεσιών της Βουλής 

α. Όλων των εγγράφων και εντολών, που αφορούν 
την εκτέλεση της αρμοδιότητας που τους έχει ανατεθεί 
ή αυτών, με τα οποία ζητούνται ή παρέχονται πληρο¬ 
φορίες, που έχουν σχέση με τη δραστηριότητα των 
Διευθύνσεων, των οποίων πρόΐστανται. 

β. Των πράξεων ή αποφάσεων εγκρίσεως δαπανών 
αναλωσίμων ειδών μέχρι του ποσού των χιλίων (1.000 
€) ευρώ. 

8. Στους προϊσταμένους των Διευθύνσεων Επιστημο¬ 
νικών Μελετών 

Όλων των εγγράφων που εξέρχονται από τις Διευθύν¬ 
σεις ή απευθύνονται σ’ αυτές και αφορούν την εκτέλεση 
της υπηρεσίας που τους έχει ανατεθεί ή με τα οποία 
ζητούνται ή παρέχονται πληροφορίες για τη δραστηρι¬ 
ότητά τους, καθώς και της θεωρήσεως της εκδόσεως 
και της διανομής των δημοσιευμάτων των Διευθύνσεων, 
στα πλαίσια πάντοτε της διοικητικής διευθύνσεως της 
Επιστημονικής Υπηρεσίας. 

9. Στον Προϊστάμενο της Διευθύνσεως Ανθρώπινου 
Δυναμικού και όταν αυτός απουσιάζει, κωλύεται ή δεν 
υπάρχει, στον Προϊστάμενο του Τμήματος Προσωπι¬ 
κού 


α) Της μέριμνας για την έγκαιρη προετοιμασία των θε¬ 
μάτων, που χρήζουν της κρίσεως του Υπηρεσιακού και Πει¬ 
θαρχικού Συμβουλίου για τους υπαλλήλους της Βουλής. 

β) Πιστοποιητικών ή βεβαιώσεων της υπηρεσιακής κα- 
ταστάσεως όλων των υπαλλήλων της Βουλής και των 
επιστημονικών συνεργατών των βουλευτών. 

γ) Των εντολών δημοσιεύσεως στην Εφημερίδα της 
Κυβερνήσεως πράξεων ή αποφάσεων του Προέδρου της 
Βουλής ή του Γενικού Γραμματέα, που δημοσιεύονται 
σύμφωνα με τον Νόμο, όπως επίσης και στις καθημερι¬ 
νές εφημερίδες, περιλήψεων, πράξεων και αποφάσεων 
του Προέδρου της Βουλής. 

δ) Της μέριμνας για την προσαρμογή των αποφάσε¬ 
ων και σχετικών συμβάσεων, με τις οποίες καθορίζονται 
ή αναπροσαρμόζονται, με βάση συλλογικές συμβάσεις ή 
διαιτητικές αποφάσεις ή υπουργικές αποφάσεις που ισχύ¬ 
ουν κάθε φορά, οι αποδοχές του προσωπικού της Βουλής 
με σχέση ιδιωτικού δικαίου, εφόσον δεν ορίζεται άλλως 
από τον Κανονισμό της Βουλής ή ειδικές αποφάσεις, κα¬ 
θώς και των επιστημονικών συνεργατών των Βουλευτών, 
όπως και των αποζημιώσεων που καταβάλλονται σ’ αυτούς 
κατόπιν καταγγελίας της εργασιακής τους σχέσεως. 

10. Στον Προϊστάμενο της Διευθύνσεως Οικονομικών 
Υποθέσεων 

α) Των χρηματικών ενταλμάτων 
β) Των μισθοδοτικών καταστάσεων Βουλευτών και 
όλου του Προσωπικού της Βουλής, όπως επίσης και 
όλων των τίτλων πληρωμής. 

γ) Των βεβαιώσεων που αφορούν τη μισθολογική και 
φορολογική θέση Βουλευτών και υπαλλήλων. 

δ) Κάθε εγγράφου που απευθύνεται σε άλλες αρχές 
και συνοδεύει στοιχεία διαχειρίσεως, καθώς και των 
βεβαιώσεων ότι υπάρχει πίστωση στον προϋπολογισμό 
της Βουλής. 

ε) Κάθε εγγράφου, με το οποίο ζητούνται ή παρέ¬ 
χονται πληροφορίες σε μισθολογικά και φορολογικά 
γενικά θέματα των Βουλευτών και υπαλλήλων. 

στ) Των εγγράφων, με τα οποία αναζητούνται από τα 
ασφαλιστικά ταμεία των υπαλλήλων οι κρατήσεις και ει¬ 
σφορές επί των αποδοχών των υπαλλήλων της Βουλής 
που τυχόν κατεβλήθησαν σ’ αυτά αχρεωστήτως. 

11. Στον Προϊστάμενο της Διευθύνσεως Τεχνικών Υπη¬ 
ρεσιών 

Κάθε εγγράφου, που έχει σχέση με την ανάγκη εκτε- 
λέσεως έργου, την παροχή τεχνικών πληροφοριών για 
όλα τα θέματα που αφορούν την πορεία των εκτελου- 
μένων έργων, τη συντήρηση του Μεγάρου της Βουλής 
και των κτιρίων που στεγάζουν τις υπηρεσίες της, κα¬ 
θώς και την προετοιμασία των θεμάτων για το Τεχνικό 
Συμβούλιο της Βουλής. 

12. Στον Προϊστάμενο του Τ μήματος Γ ραμματείας της 
Διευθύνσεως Ανθρώπινου Δυναμικού. 

α) Της επικυρώσεως όλων των εισερχομένων ή εξερ¬ 
χομένων εγγράφων κοινής αλληλογραφίας. 

β) Της βεβαιώσεως του γνησίου της υπογραφής όλων 
των υπαλλήλων της Βουλής. 

γ) Της τηρήσεως του απορρήτου και εμπιστευτικού 
πρωτοκόλλου. 

δ) Της επικυρώσεως φωτοαντιγράφων από το προ¬ 
σωπικό μητρώο εν ενεργεία ή εν συντάξει υπαλλήλων 
και επιστημονικών συνεργατών Βουλευτών. 

- Κάθε προηγούμενη σχετική απόφασή μας καταρ- 
γείται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από την απόφαση αυτή δεν προκαλείται δαπάνη σε 
βάρος του Προϋπολογισμού δαπανών της Βουλής. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Δεκεμβρίου 2005 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 

-♦-— ( 2 ) 

Ανάκληση αποφάσεων αποστέρησης της Ελληνικής 
Ιθαγένειας 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την υπ’αριθμ. Φ.104534/22394/5.12.2005 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, που εκδόθηκε μετά από σύμφωνη γνώμη 
του Συμβουλίου Ιθαγένειας όπως αυτή διατυπώθηκε 
στην υπ’ αριθμ. 2035/12.10.2005 Συνεδρία αυτού, ανέκτη¬ 
σαν την Ελληνική Ιθαγένεια οι κατωτέρω: 

1. ΚΩΤΟΥΛΑΣ Ιωάννης του Κων/νου 

2. ΑΘΑΝΑΣΙΟΥ Γεώργιος του Παύλου 

3. ΜΗΛΙΟΠΟΥΛΟΣ Κωνσταντίνος του Τρύφωνα 

4. ΒΑΕΝΑ Θεοδώρα του Κοσμά 

5. ΗΛΙΟΠΟΥΛΟΥ Μαρία του Κων/νου 

6. ΑΡΓΥΡΙΟΥ Σωτηρία του Νικολάου 

7. ΜΑΝΩΛΟΠΟΥΛΟΥ Ερμιόνη του Σταύρου 

8. ΠΕΝΚΟΒΑ Χαρίκλεια του Αθανασίου 

9. ΑΛΜΠΑΝΤΗΣ ΚΥΡΙΑΚΟΣ του Ζήση 

10. ΝΕΡΑΝΤΖΑΚΗ Πασχαλιά συζ. Αλεξάνδρου 

11. ΚΑΦΕΤΖΟΠΟΥΛΟΣ Γ εώργιος του Ιωάννη 

12. ΕΥΘΥΜΙΑΔΗΣ Λεωνίδας του Δημητρίου 

13. ΓΑΛΑΝΗΣ Κων/νος του Δημητρίου 

14. ΧΑΤΖΟΥΛΗΣ Δημήτριος του Κοσμά 

15. ΝΟΒΑΤΣΗΣ Γ εώργιος του Νικολάου 

16. ΣΙΜΙΤΖΗΣ Θεόδωρος του Ηλία 

17. ΔΩΔΟΥ Αναστασία του Κων/νου 

18. ΜΙΣΙΩΦΗ Ολυμπία του Βασιλείου 

19. ΗΛΙΑΔΟΥ Βασιλική του Ευαγγέλου 

20. ΡΑΠΤΗ Ανθούλα του Πασχάλη 

21. ΜΙΚΡΟΠΟΥΛΟΣ Φίλιππος του Τρύφωνα 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθμ. 34685 (3) 

Συγκρότηση Εθνικού Συμβουλίου Υδάτων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις: 

α. Του ν. 3199/2003 (ΦΕΚ 280 Α/9.12.2003) «Προστασία 
και διαχείριση των υδάτων - Εναρμόνιση με την Οδη¬ 
γία 2000/60/ΕΚ του Ευρωπαϊκού Κοινοβουλίου και του 
Συμβουλίου της 23ης Οκτωβρίου 2000» και ειδικότερα 
το άρθρο 3 αυτού. 

β. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α/2005). 


2. Την υπ’ αριθμ. 26798/22.6.2005 απόφασή μας «Τρόπος 
λειτουργίας του Εθνικού Συμβουλίου Υδάτων». 

3. Την από 12.7.2004 επιστολή του κοινοβουλευτικού 
εκπροσώπου της Νέας Δημοκρατίας. 

4. Την από 8.3.2005 επιστολή του εισηγητή Κοινοβου¬ 
λευτικού Τομέα Ελέγχου Υ.ΠΕ.ΧΩ.Δ.Ε. του Πανελλήνιου 
Σοσιαλιστικού Κινήματος. 

5. Την από 24.11.2004 επιστολή της γενικής γραμμα- 
τέως της Κεντρικής Επιτροπής του Κομμουνιστικού 
Κόμματος της Ελλάδας. 

6. Την από 29.9.2004 επιστολή του προέδρου του Συ¬ 
νασπισμού της Ριζοσπαστικής Αριστερός. 

7. Το υπ’ αριθμ. 453/22.7.2004 έγγραφο της Ένωσης 
Νομαρχιακών Αυτοδιοικήσεων Ελλάδας (Ε.Ν.Α.Ε.) 

8. Το από 21.7.2004 έγγραφο της Κεντρικής Ένωσης 
Δήμων και Κοινοτήτων Ελλάδας (Κ.Ε.Δ.Κ.Ε.). 

9. Το υπ’ αριθμ. 554/21.7.2004 έγγραφο της Ένωσης 
Δημοτικών Επιχειρήσεων Υδρευσης και Αποχέτευσης 
(Ε.Δ.Ε.Υ.Α.) 

10. Το υπ’ αριθμ. 308664/14.7.05 έγγραφο της Εταιρείας 
Ύδρευσης και Αποχέτευσης Πρωτεύουσας ΑΈ. (Ε.ΥΔ. 
Α.Π. Α.Ε.). 

11. Το υπ’ αριθμ. 8806/18.7.2005 έγγραφο της Εταιρεί- 
αςΎδρευσης και Αποχέτευσης Θεσσαλονίκης (Ε.Υ.Α.Θ. 
Α.Ε.) 

12. Το υπ’ αριθμ. 1532/27.9.2004 έγγραφο της Πανελ¬ 
λήνιας Συνομοσπονδίας Ενώσεων Αγροτικών Συνεται¬ 
ρισμών (ΠΑ.Σ.Ε.ΓΕ.Σ.). 

13. Το υπ’ αριθμ. 4487/16.11.2004 έγγραφο του Συνδέ¬ 
σμου Ελληνικών Βιομηχανιών (Σ.Ε.Β.). 

14. Το υπ’ αριθμ. 2486/10.8.2004 έγγραφο της Δημόσιας 
Επιχείρησης Ηλεκτρισμού (Δ.Ε.Η.) 

15. Το υπ’ αριθμ. 1848/24.11.2004 έγγραφο της Γενικής 
Συνομοσπονδίας Εργατών Ελλάδας (Γ.Σ.Ε.Ε.). 

16. Το υπ’ αριθμ. 17517/2004 έγγραφο του Τεχνικού 
Επιμελητήριου Ελλάδας (Τ.Ε.Ε.). 

17. Το υπ’ αριθμ. 2129/4.8.2004 έγγραφο του Γεωτεχνι¬ 
κού Επιμελητήριου Ελλάδας (ΓΕΩΤ.Ε.Ε.) 

18. Το υπ’ αριθμ. 5966/27.9.2004 έγγραφο του Ινστιτού¬ 
του Γεωλογικών και Μεταλλευτικών Ερευνών (Ι.Γ.Μ.Ε.). 

19. Το υπ’ αριθμ. 20011/3148/13.7.2004 έγγραφο του Ελ¬ 
ληνικού Κέντρου Θαλάσσιων Ερευνών (Ε.Κ.Θ.Ε.). 

20. Το υπ’ αριθμ. 7949/13.7.2004 έγγραφο του Ελληνι¬ 
κού Κέντρου Βιοτόπων - Υγροτόπων (Ε.Κ.Β.Υ.). 

21. Το υπ’ αριθμ. 010/1/4.28/27.7.2004 έγγραφο του 
Εθνικού Κέντρου Φυσικών Επιστημών (Ε.ΚΕ.Φ.Ε.) “Δη¬ 
μόκριτος”. 

22. Την από 26.10.2004 επιστολή εκ μέρους των περι¬ 
βαλλοντικών μη κυβερνητικών οργανώσεων «Αρκτού- 
ρος», «Αρχέλων», «Ελληνική Εταιρεία Προστασίας του 
Περιβάλλοντος και της Πολιτιστικής Κληρονομιάς», 
«Ελληνική Εταιρεία Προστασίας της Φύσης», «Ελληνική 
Ορνιθολογική Εταιρεία», «Μεσογειακό Γραφείο Πλη¬ 
ροφόρησης για το Περιβάλλον τον Πολιτισμό και την 
Ανάπτυξη», «Μεσόγειος δ.Ο.δ.», «Μοπι -Εταιρεία Μελέ¬ 
της και Προστασίας της Μεσογειακής Φώκιας», «\Λ/.\Λ/.Ρ. 
Ελλάς». 

23. Την από 09.11.2004 επιστολή του Πανελλήνιου Δι¬ 
κτύου Οικολογικών Οργανώσεων. 

24. Την από 1.10.2004 επιστολή του Ινστιτούτου Κατα¬ 
ναλωτών (ΙΝ.ΚΑ.) - Γ ενικής Ομοσπονδίας Καταναλωτών 
Ελλάδας. 

25. Το υπ’ αριθμ. 7777/12.7.2004 έγγραφο του Εθνικού 
Ιδρύματος Αγροτικής Ερευνας (ΕΘ.Ι.ΑΓ.Ε.). 

26. Την από 6.7.2004 επιστολή του προέδρου της Εθνι¬ 
κής Επιτροπής κατά της Ερημοποίησης. 

27. Το γεγονός ότι από την παρούσα δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζουμε: 

Τη συγκρότηση Εθνικού Συμβουλίου Υδάτων, το οποίο 
θα αποτελείται από τους: 

1. Υπουργό Περιβάλλοντος, Χωροταξίας και Δημοσίων 
Έργων, ως Πρόεδρο. 

2. Τζαμτζή Ιορδάνη, βουλευτή Πέλλας (τακτικό μέλος) 
και αναπληρωτή αυτού τον Κουράκο Ιωάννη, βουλευτή 
Β' Πειραιώς, ως εκπροσώπους του κόμματος της Νέας 
Δημοκρατίας (Ν.Δ.). 

3. Τσακλίδη Ιωάννη βουλευτή Καβάλας (τακτικό μέλος) 
και αναπληρωτή αυτού τον Σπηλιωτόπουλο Κωνσταντί¬ 
νο βουλευτή Αχάΐας ως εκπροσώπους του Πανελλήνιου 
Σοσιαλιστικού Κινήματος (ΠΑ.ΣΟ.Κ.) 

4. Αρχοντή Δέσποινα ως εκπρόσωπο του Κομμουνι¬ 
στικού Κόμματος της Ελλάδας (Κ.Κ.Ε.). 

5. Ξηροτύρη - Αικατερινάρη Ασημίνα, Πολιτικό Μηχα¬ 
νικό (τακτικό μέλος) και αναπληρώτρια αυτής την Πολι- 
τάκη Στέλλα, Ηλεκτρολόγο Μηχανικό, ως εκπροσώπους 
του Συνασπισμού Ριζοσπαστικής Αριστερός. 

6. Αγοραστάκη Γεώργιο, Αντινομάρχη Χανίων (τακτικό 
μέλος) και αναπληρωτή αυτού τον Αρχοντάκη Μανώλη, 
Αντινομάρχη Ρεθύμνου, ως εκπρόσωποι της Ένωσης 
Νομαρχιακών Αυτοδιοικήσεων Ελλάδος (Ε.Ν.Α.Ε.). 

7. Τζανακούλη Κωνσταντίνο, Δήμαρχο Λαρισαίων (τα¬ 
κτικό μέλος) και αναπληρωτή αυτού τον Βιρβιδάκη Κυ¬ 
ριάκο, Δήμαρχο Χανίων ως εκπρόσωποι της Κεντρικής 
Ένωσης Δήμων και Κοινοτήτων Ελλάδος (Κ.Ε.Δ.Κ.Ε.). 

8. Μωϋσιάδη Ιωάννη, Δήμαρχο Σερρών (τακτικό μέ¬ 
λος) και αναπληρωτή αυτού τον Τέγο Χρήστο, Δήμαρχο 
Καρδίτσας ως εκπροσώπους της Ένωσης Δημοτικών 
ΕπιχειρήσεωνΎδρευσης και Αποχέτευσης (Ε.Δ.Ε.Υ.Α.). 

9. Μπαλτά Ευάγγελο επίκουρο καθηγητή Α.Π.Θ. (τα¬ 
κτικό μέλος) και αναπληρωτή αυτού την Κανελλοπού- 
λου Σοφία Πολιτικό Μηχανικό, ως εκπροσώπους της 
Εταιρείας Ύδρευσης και Αποχέτευσης Πρωτεύουσας 
Α.Ε. (Ε.ΥΔ.Α.Π. Α.Ε.). 

10. Βαδράτσικα Μιχαήλ Γενικό Διευθυντή Έργων και 
Ανάπτυξης (τακτικό μέλος) και αναπληρωτή αυτού τον 
Γ ενικό Διευθυντή Δικτύων και Εγκαταστάσεων Βουγια- 
τζή Γ εώργιο, ως εκπροσώπους της ΕταιρείαςΎδρευσης 
και Αποχέτευσης Θεσσαλονίκης (Ε.Υ.Α.Θ. Α.Ε.) 

11. Αλεξιάδη Γρηγόριο, Β' Αντιπρόεδρο (τακτικό μέλος) 
και αναπληρώτρια αυτού την Μάρδα Δήμητρα ως εκ¬ 
προσώπους της Πανελλήνιας ΣυνομοσπονδίαςΈνωσης 
Γεωργικών Συνεταιρισμών (ΠΑ.Σ.Ε.ΓΕ.Σ.). 

12. Δραπανιώτη Ιωάννη, γενικό Διευθυντή (τακτικό μέλος) 
και αναπληρωτή αυτού τον Δεληγιάννη Φωκίωνα, Συντο¬ 
νιστή Βιομηχανικών Υποδομών και Ανάπτυξης ως εκπρο¬ 
σώπους του Συνδέσμου Ελληνικών Βιομηχανιών (ΣΕΒ). 

13. Λέρη Γεώργιο, Δ/ντή της Δ/νσης Εκμετάλλευσης 
Υδροηλεκτρικών Σταθμών (τακτικό μέλος) και αναπληρωτή 
αυτού τον Μαρονικολάκη Σοφοκλή, Βοηθό Δ/ντή της Δ/ 
νσης Ανάπτυξης Υδροηλεκτρικών Σταθμών ως εκπροσώ¬ 
πους της Δημόσιας Επιχείρησης Ηλεκτρισμού (Δ.Ε.Η.). 

14. Νικολάου Ιωάννη (τακτικό μέλος) και αναπληρωτή 
αυτού τον Τσίτουρα Ευάγγελο ως εκπροσώπους της 
Γ ενικής Συνομοσπονδίας Εργατών Ελλάδας (Γ.Σ.Ε.Ε.). 


15. Ξαρχάκου Σταυρούλα, Πολιτικό Μηχανικό (τακτικό 
μέλος) και αναπληρωτή αυτής τον Αγγελάκη Ανδρέα, 
Πολιτικό Μηχανικό ως εκπροσώπους του Τεχνικού Επι¬ 
μελητηρίου Ελλάδας (Τ.Ε.Ε.). 

16. Μπαθρέλο Γ εώργιο, Γ εωλόγο (τακτικό μέλος) και 
αναπληρωτή αυτού τον Πολυζώνη Ευάγγελο, Γ εωλόγο 
ως εκπροσώπους του Γεωτεχνικού Επιμελητηρίου Ελ¬ 
λάδας (ΓΕΩΤ.Ε.Ε.). 

17. Κουρμούλη Ν., Δ/ντή Υδρογεωλογίας (τακτικό μέ¬ 
λος) και αναπληρωτή αυτού τον Καμμά Π., Υδρογεωλό- 
γο ως εκπροσώπους του Ινστιτούτου Γεωλογικών και 
Μεταλλευτικών Ερευνών (Ι.Γ.Μ.Ε.). 

18. Κουσουρή Θεόδωρο, Δ/ντή Ινστιτούτου Εσωτερι¬ 
κών Υδάτων (τακτικό μέλος) και αναπληρωτή αυτού τον 
Σκουλικίδη Νικόλαο ως εκπροσώπους του Ελληνικού 
Κέντρου Θαλάσσιων Ερευνών (ΕΛ.ΚΕ,Θ.Ε.). 

19. Παπαδήμο Δημήτρη, υπεύθυνο τομέα Εδαφικών 
και Υδατικών Πόρων (τακτικό μέλος) και αναπληρώτρια 
αυτού την Τσιαούση Βασιλική, υπεύθυνη τομέα Βιοτι¬ 
κών Πόρων ως εκπροσώπους του Ελληνικού Κέντρου 
Βιοτόπων-Υγροτόπων (Ε.Κ.Β.Υ.). 

20. Ζουριδάκη Νικόλαο (τακτικό μέλος) και αναπλη- 
ρώτρια αυτού τον Όξενκιουν Κλάους ως εκπροσώπους 
του Εθνικού Κέντρου Έρευνας Φυσικών Επιστημών «ΔΗ¬ 
ΜΟΚΡΙΤΟΣ» (Ε.Κ.Ε.Φ.Ε.). 

21. Μαραγκού Παναγιώτα, εκπρόσωπο της Περιβαλ¬ 
λοντικής Μη Κυβερνητικής Οργάνωσης - \Λ/\Λ/Ε Ελλάς 
(τακτικό μέλος) και αναπληρωτή αυτής τον Κωνσταν- 
τιανό Ευάγγελο, εκπρόσωπο της Περιβαλλοντικής Μη 
Κυβερνητικής Οργάνωσης - Ελληνική Εταιρεία Προστα¬ 
σίας του Περιβάλλοντος και της Πολιτιστικής Κληρο¬ 
νομιάς. 

22. Λυμπουρίδη Δημήτρη (τακτικό μέλος) και αναπλη¬ 
ρωτή αυτού τον Καράτζο Κίμωνα ως εκπροσώπους της 
Περιβαλλοντικής Μη Κυβερνητικής Οργάνωσης - Πανελ¬ 
λήνιο Δίκτυο Οικολογικών Οργανώσεων (ΠΑΝΔΟΙΚΟ). 

23. Λιγνό Ιωάννη, Αρχιτέκτονα (τακτικό μέλος) και 
αναπληρώτρια αυτού την Βλάχου - Ζουνέλη Σοφία ως 
εκπροσώπους του ΙΝΚΑ/Γενικής Ομοσπονδίας Κατανα¬ 
λωτών Ελλάδας. 

24. Πανώρα Αθανάσιο, Διευθυντή του Ινστιτούτου Εγ¬ 
γείων Βελτιώσεων Θεσσαλονίκης (τακτικό μέλος) και 
αναπληρωτή αυτού τον Παρισσόπουλο Γ εώργιο, Διευθυ¬ 
ντή του Ινστιτούτου Γ εωργικών Μηχανών και Κατασκευ¬ 
ών ως εκπροσώπους του Εθνικού Ιδρύματος Αγροτικής 
Έρευνας (ΕΘ.Ι.ΑΓ.Ε.). 

25. Γιάσογλου Νικόλαο, Ομότιμο Καθηγητή του Γεω- 
πονικού Πανεπιστημίου (τακτικό μέλος) και αναπληρωτή 
αυτού τον Κουμαντάκη Ιωάννη, Καθηγητή του Εθνικού 
Μετσόβιου Πολυτεχνείου ως εκπροσώπους της Εθνικής 
Επιτροπής κατά της Ερημοποίησης. 

Το Συμβούλιο θα συγκαλείται από τον Πρόεδρό του 
τουλάχιστον μια φορά το χρόνο. 

Το Εθνικό Συμβούλιο Υδάτων : 

α) Γνωμοδοτεί προς την Εθνική Επιτροπή Υδάτων για 
τα εθνικά προγράμματα προστασίας και διαχείρισης 
του υδατικού δυναμικού της χώρας. 

β) Λαμβάνει γνώση της Ετήσιας Έκθεσης, την οποία 
του υποβάλλει η Εθνική Επιτροπή Υδάτων, σχετικά με 
την κατάσταση του υδάτινου περιβάλλοντος της χώρας, 
την εφαρμογή της νομοθεσίας για την προστασία και 
διαχείριση των υδάτων, καθώς και για τη συμβατότητα 
με το κοινοτικό κεκτημένο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 117322 (4) 

Συγκρότηση Επιτροπής διενέργειας κλειστού δημόσιου 
διεθνή διαγωνισμού για την ανάθεση των υπηρεσιών 
υποβοήθησης στην τήρηση των πρακτικών των συ¬ 
νεδριάσεων των πολυμελών πρωτοδικείων της Χώ¬ 
ρας με το σύστημα της μαγνητοφώνησης - απομα- 
γνητοφώνησης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 40 του ν.849/1978 (ΦΕΚ 232/Α/1978) «Περί 
παροχής κινήτρων για την ενίσχυση της περιφερειακής 
και οικονομικής ανάπτυξης της χώρας», όπως ισχύει, 
β) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98), 
γ) του ν. 2362/95 (ΦΕΚ 247/Α/1995) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» όπως ισχύει, 

δ) του άρθρου 5 παρ.6 του ν. 2408/1996 (ΦΕΚ 104/ 
Α/1996) «Τροποποίηση διατάξεων του Ποινικού Κώδικα, 
του Κώδικα Ποινικής Δικονομίας, του Κώδικα Βασικών 
Κανόνων για τη μεταχείριση των κρατουμένων και άλ¬ 
λες διατάξεις», όπως ισχύει, 
ε) του ν. 3205/2003 (ΦΕΚ 297/Α) «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και άλλες συναφείς διατάξεις», 
στ) του π.δ. 394/1996 (ΦΕΚ 266/Α/1996) «Κανονισμός 
Προμηθειών Δημοσίου», 

ζ) του π.δ. 346/1998 (ΦΕΚ 230/Α/1998) «Προσαρμογή 
της Ελληνικής Νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18 ης Ιουλίου 1992», όπως τροποποι¬ 
ήθηκε με το π.δ. 18/2000 (ΦΕΚ 15/Α/2000), σύμφωνα με 
τις διατάξεις της Οδηγίας 97/52/ΕΚ της 13 ης Οκτωβρίου 
1997 και το π.δ. 101/2003 (ΦΕΚ 95/Α/2003), 
η) του π.δ. 36/2000 (ΦΕΚ 29/Α/2000) «Οργανισμός 
Υπουργείου Δικαιοσύνης». 

2. Την υπ’ αριθμ. 118865/30.11.2005 διακήρυξη διενέρ¬ 
γειας κλειστού δημόσιου διεθνή διαγωνισμού για την 
ανάθεση των υπηρεσιών υποβοήθησης στην τήρηση των 
πρακτικών των συνεδριάσεων των πολυμελών πρωτοδι¬ 
κείων της Χώρας με το σύστημα της μαγνητοφώνησης 

- απομαγνητοφώνησης. 

3. Την υπ’ αριθμ. 534/2005/2.12.2005 πράξη και την 
αριθμ. 546/7.12.2005 του Πρωτοδικείου Αθηνών, απο¬ 
φασίζουμε: 

Τη συγκρότηση πενταμελούς Επιτροπής για τη διε¬ 
νέργεια κλειστού δημόσιου διεθνή διαγωνισμού για την 
ανάθεση των υπηρεσιών υποβοήθησης στην τήρηση των 
πρακτικών των συνεδριάσεων των πολυμελών πρωτοδι¬ 
κείων της Χώρας με το σύστημα της μαγνητοφώνησης 

- απομαγνητοφώνησης. 

Λήξη προθεσμίας υποβολής αιτήσεων όσων ενδια- 
φέρονται να συμμετάσχουν στο διαγωνισμό η 15η -12- 


2005 ήτοι σε προθεσμία δεκαπέντε (15) ημερών από την 
ημερομηνία αποστολής της περίληψης της διακήρυξης 
για δημοσίευση στην Επίσημη Εφημερίδα της ΕΕ στην 
Κεντρική Υπηρεσία του Υπουργείου Δικαιοσύνης Διεύ¬ 
θυνση Οικονομικού Τμήμα Οικονομικής Διαχείρισης και 
Προμηθειών. 

Οι επιλεγέντες θα προσκληθούν εγγράφως για την 
υποβολή προσφορών κατά την υπό του Νόμου οριζόμενη 
διαδικασία. Ο διαγωνισμός θα διενεργηθεί δέκα (10) ημέ¬ 
ρες από την ημερομηνία αποστολής της πρόσκλησης 
(τέλος χρόνου κατάθεσης προσφορών). 

Η Επιτροπή αποτελείται από τους παρακάτω: 

1. Δημήτριο Σκουτέρη Πρωτόδικη Αθηνών ως Πρόεδρο, 
με αναπληρωτή του τον Νικόλαο Ζαγοριανό Πρωτόδικη 
Αθηνών 

2. Μαρία Ρωμαντζά, Προϊσταμένη Διεύθυνσης Οργάνω¬ 
σης και Πληροφορικής του Υπουργείου Δικαιοσύνης ως 
μέλος, με αναπληρώτριά της τη Σπυριδούλα Βελέντζα 
Προϊσταμένη του Τμήματος Εισαγωγής Ανάπτυξης & 
Υποστήριξης Πληροφοριακών Συστημάτων. 

3. Βασιλική Νικολοπούλου, Προϊστάμενη Διεύθυνσης 
Λειτουργίας Δικαστηρίων & Δικαστικών Λειτουργών του 
Υπουργείου Δικαιοσύνης ως μέλος, με αναπληρώτριά 
της την Γεωργία Μηλιώνη, Προϊσταμένη Τμήματος Λει¬ 
τουργίας Γραμματείας Δικαστηρίων & Εισαγγελιών & 
Υπηρεσιακής Κατάστασης Δικαστικών Υπαλλήλων. 

4. Γεώργιο Τσουμή Προϊστάμενο του Τμήματος Στατι¬ 
στικής του Πρωτοδικείου Αθηνών ως μέλος, με αναπλη¬ 
ρωτή του τον Γ εώργιο Χρονόπουλο δικαστικό υπάλληλο 
της ίδιας υπηρεσίας. 

5. Δόνο Γεώργιο Ειδικό Επιστήμονα της Κ.Υ.Υ.Δ, ως 
μέλος, με αναπληρωτή του τον Εμμανουήλ Ζωγραφάκη 
υπάλληλο της Κ.Υ.Υ.Δ. 

Γραμματέα της Επιτροπής ορίζουμε τον Πέτρο Μπέλ- 
μπα, υπάλληλο της Κ.Υ.Υ.Δ. με αναπληρώτριά του την 
Κωνσταντινιά Ιωάννου Σαρτζή, υπάλληλο της Κ.Υ.Υ.Δ.. 

Οι αμοιβές των μελών της ανωτέρω επιτροπής, θα 
καθορισθούν με άλλη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 3021/22/1Ο-δ' (5) 

Τροποποίηση της 3021/22/10/2005 (Β' - 932) απόφασης 
των Υπουργών Οικονομίας και Οικονομικών, Εξω¬ 
τερικών και Δημόσιας Τάξης «Δικαιολογητικά και 
διαδικασία έκδοσης, τύπος και περιεχόμενο ενδεί¬ 
ξεων διαβατηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΔΗΜΟΣΙΑΣ ΤΑΞΗΣ 

' Εχοντας υπόψη: 

1. Τις διατάξεις των παρ. 3 του άρθρου 1 του ν. 3103/ 
2003 «Έκδοση διαβατηρίων από την Ελληνική Αστυνο¬ 
μία και άλλες διατάξεις» (Α'- 23). 

2. Τις διατάξεις του άρθρου 2 του ν. 2594/1998 «Κύ¬ 
ρωση ως Κώδικα του σχεδίου νόμου «Οργανισμός του 
Υπουργείου Εξωτερικών» (Α'- 62)». 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο μόνο του π.δ. 63/2005 (Α'- 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

4. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού Ελέγχου των δαπανών του 
Κράτους και άλλες διατάξεις» (Α'- 247). 

5. Τις διατάξεις του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α'- 57). 

6. Την υπ’ αριθμ. 37930/ΔΙΟΕ1264 από 14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β'-1432). 

7. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατι¬ 
κού προϋπολογισμού 200.000 ευρώ περίπου σε ετήσια 
βάση, η οποία αφορά στη διακίνηση των δικαιολογη- 
τικών έκδοσης διαβατηρίων και των διαβατηρίων από 
τις κατά τόπους Προξενικές Αρχές προς την Κεντρική 
Υπηρεσία έκδοσης διαβατηρίων και αντιστρόφως, μέσω 
της αρμόδιας Υπηρεσίας του Υπουργείου Εξωτερικών. 
Η ανωτέρω δαπάνη θα καλυφθεί από τις πιστώσεις του 
προϋπολογισμού του Υπουργείου Εξωτερικών (Ειδικοί 
φορείς 09-110 και 09-120, ΚΑΕ 0829 και 0713), αποφα¬ 
σίζουμε: 

Άρθρο 1 

1. Η περίπτωση β' της παρ. 1 του άρθρου 1 της υπ’ 
αριθμ. 3021/22/10 από 28.6.2005 (Β'- 932) απόφασής μας, 
αντικαθίσταται ως εξής : 

«Μία πρόσφατη έγχρωμη φωτογραφία τυπωμένη σε 
αναλογικό φωτογραφικό χαρτί, χωρίς τη χρήση τεχνο¬ 
λογίας ίπ!<-]θΙ ή ΙαεθΓ». 

2. Η περίπτωση δ' της παρ. 1 του άρθρου 1 της ως άνω 
απόφασής μας, αντικαθίσταται ως εξής : 

«Τριπλότυπο είσπραξης ή παράβολο για την πιστο¬ 
ποίηση της πληρωμής των τελών και των λοιπών επι¬ 
βαρύνσεων για την έκδοση διαβατηρίου, όπως αυτά 
καθορίζονται κάθε φορά από τις ισχύουσες διατάξεις. 
Αν για οποιοδήποτε λόγο το διαβατήριο δεν εκδοθεί, 
το τριπλότυπο είσπραξης ή το παράβολο των τελών και 
οι λοιπές επιβαρύνσεις επιστρέφονται στον αιτούντα». 

3. Το τρίτο εδάφιο της παρ. 3 του άρθρου 2 της ιδίας 
ως άνω απόφασής μας, αντικαθίσταται ως εξής: 

«Οι Προξενικές Αρχές διαβιβάζουν τα δικαιολογητικά, 
μέσω της αρμόδιας Υπηρεσίας του Υπουργείου Εξω¬ 
τερικών». 

Άρθρο 2 

Το πρώτο εδάφιο της παρ. 1 του άρθρου 3 της ίδιας 
ως άνω απόφασής μας αντικαθίσταται ως εξής : 


«Η κεντρική υπηρεσία έκδοσης διαβατηρίων, μετά 
την παραλαβή των δικαιολογητικών, εκδίδει, εφόσον 
συντρέχουν οι νόμιμες προϋποθέσεις, το διαβατήριο 
και το διαβιβάζει ταχυδρομικά είτε με ταχυμεταφορά 
(ΟΟΙΙΒΙΕΒ), είτε με διαδικασία συστημένου, ανάλογα 
με την επιθυμία του αιτούντος, στην οικεία αστυνο¬ 
μική υπηρεσία και μέσω της αρμόδιας Υπηρεσίας του 
Υπουργείου Εξωτερικών στην οικεία Προξενική Αρχή 
όπου υποβλήθηκαν τα δικαιολογητικά, απ’ όπου παρα- 
λαμβάνεται από τον ίδιο τον ενδιαφερόμενο ή από τα 
πρόσωπα που προβλέπονται στην παρ. 3 του άρθρου 1 ή 
από νόμιμα εξουσιοδοτημένο προς τούτο πρόσωπο». 

Άρθρο 3 

Το τελευταίο εδάφιο της παρ. 1 του άρθρου 5 της ίδιας 
ως άνω απόφασής μας αντικαθίσταται ως εξής : 

«Στην ίδια σελίδα αναγράφονται επίσης η εκδούσα 
αρχή, ο αριθμός του διαβατηρίου, οι ημερομηνίες έκδο¬ 
σης και λήξης αυτού, ενώ περιλαμβάνεται και ψηφιακή 
απεικόνιση του προσώπου του κατόχου καθώς και η 
υπογραφή του, εφόσον αυτός είναι άνω των 12 ετών. 
Σε περίπτωση, που ο κάτοχος είναι κάτω των 12 ετών 
υπογράφει ο κατά το άρθρο 1 παρ. 3 νόμιμος εκπρό¬ 
σωπός του». 

' Αρθρο 4. 

Έναρξη ισχύος. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Αθήνα, 8 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

( 6 ) 

Χορήγηση άδειας άσκησης επαγγέλματος Κοινωνι¬ 
κού Λειτουργού στον Μπούρα Παναγιώτη του Νι¬ 
κολάου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5229/30.11.2005 απόφαση του Νο¬ 
μάρχη Αθηνών χορηγείται στον Μπούρα Παναγιώτη του 
Νικολάου άδεια ασκήσεως επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

